# J E G Y Z Ő K Ö N Y V

**Készült:** Iszkaszentgyörgy Községi Önkormányzat Képviselő-testületének **2014. december 17-én** megtartott **nyilvános** üléséről.

**Az ülés helye:** Községháza (Iszkaszentgyörgy, Kossuth tér 1.) I. emeleti tanácskozóterme

**Jelen vannak:**

**Gáll Attila polgármester**

**Ampli Ferenc alpolgármester**

**Kisné Szonn Ibolya képviselő**

**Validuda Ferenc képviselő**

**Pallag Róbert képviselő**

**Tóth Károly képviselő**

**Kadlecsik Gabriella képviselő**

**Tanácskozási joggal:**

**Parajdi Cecília jegyző**

**Harcz Erzsébet aljegyző**

**Gáll Attila polgármester** köszöntötte a megjelenteket, megállapította, hogy az ülés határozatképes, mivel a megválasztott 7 fős képviselő-testületből 6 fő képviselő jelen van. Tájékoztatta a testületet, hogy az ülésről hangfelvétel készül. Ismertette a napirendi pontokat, javasolta az első napirendi pontnak felvenni a 2503/2 hrsz-ú út értékesítését a Kőka Kft. részére.

*A képviselő-testület* a napirendi pontokról az alábbiak szerint döntött *6* ***igen szavazattal*** *– egyhangúan – és a következő határozatot hozta:*

**Iszkaszentgyörgy Község Önkormányzat Képviselő-testületének**

**170/2014 (XII.17.) önkormányzati határozata**

*az ülés napirendjének elfogadásáról*

**Iszkaszentgyörgy Község Önkormányzat Képviselő-testülete a 2014. december 17-i nyilvános ülés napirendjét az alábbiak szerint fogadta el:**

**Napirendi pontok:**

1. Javaslat a 2503/2 hrsz-ú út értékesítése ügyében – a polgármester előterjesztésében

1. Javaslat az Iszkom Kft. 2015. évi üzleti tervére – az ügyvezető előterjesztésében
2. Javaslat az önkormányzat képviselő-testülete 2015. évi munkatervére – a polgármester előterjesztésében
3. Javaslat a teljesítménykövetelményekkel összefüggő célok meghatározására – a jegyző előterjesztésében
4. Javaslat az önkormányzat 2015. évi belső ellenőrzési tervére – a jegyző előterjesztésében
5. Javaslat 2014. december 31. napjára igazgatási szünet elfogadására – a jegyző előterjesztésében

1. Javaslat a „ A BAKONYÉRT” Vidékfejlesztési Akciócsoport Egyesülethez való csatlakozásról – a polgármester előterjesztésében.
2. Egyebek.

**NAPIREND TÁRGYALÁSA**

**1./ Javaslat a 2503/2 hrsz út értékesítése ügyében** – a polgármester előterjesztésében

**Gáll Attila polgármester**

Köszöntötte a Kőka Kft-től Vígh Istvánt és Bakonyi Rezsőt, és átadta a szót.

**Vígh István Kőka Kft.**

Megköszönte a lehetőségét, hogy részt vehet a tanácskozáson, részletesen elmondta, hogy hol helyezkedik el a bánya saját telke és megmutatta, hogy a telek-vásárlás után hogy alakul a területük. Elmondta, hogy a megvásárolni kívánt útszakaszt jelenleg is karbantartják, hiszen sokat használják a bányagépekkel. Javasolta továbbá, hogy a képviselő-testület tagjai látogassanak el a bánya területére, körbevezeti őket és tájékoztatást ad a helyszínen a későbbi tervekről, elképzelésekről.

**Kisné Szonn Ibolya képviselő**

Elmondta, hogy a látottak alapján az előzetes fenntartásai eloszlottak.

**Gáll Attila polgármester**

Elmondta, hogy elkészült az igazságügyi mérnök szakértő véleménye, melyben eladási árnak 235. 600.- Ft-ot javasol vételárként. Javasolta az értékesítést, a javasolt ár és a szakértői munkadíj összegével.

**Parajdi Cecília jegyző**

Tájékoztatta a képviselőket, hogy értékesíteni csak akkor lehet, ha a törzsvagyonból kikerült az ingatlan és tekintve, hogy útként szerepel, az Útügyi hatóság engedélye is szükséges.

**Gáll Attila polgármester**

Javasolta a 2503/2 hrsz-ú kivett bányateleppel kapcsolatos szándéknyilatkozat elfogadását.

*A képviselő-testület 6* ***igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**171/2014 (XII.17.) önkormányzati határozata**

*a KÖKA Kft-vel kötendő szándéknyilatkozat ügyében*

**Iszkaszentgyörgy Község Önkormányzat Képviselő-testülete megtárgyalta és a maga részéről elfogadja a KÖKA Kft-vel, az iszkaszentgyörgyi 2503/2 hrsz-ú ingatlan megvásárlásával kapcsolatos – a határozat mellékletét képező - szándék nyilatkozatot.**

**------------------------**

**Gáll Attila polgármester**

Javasolta a 2503/2 hrsz-ú ingatlan értékesítését a javasolt 235 600.-Ft plusz 50 000 Ft összegben értékesíteni.

*A képviselő-testület 6* ***igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**171/2014 (XII.17.) önkormányzati határozata**

*a 2503/2 hrsz ingatlan eladási árának meghatározásáról*

**Iszkaszentgyörgy Község Önkormányzat az iszkaszentgyörgyi 2503/2 hrsz-ú ingatlan eladási árát az ingatlan értékbecslésének figyelembevételével 285.600.-Ft-ban határozza meg.**

**------------------------**

**2./ Javaslat az Iszkom Kft. 2015. évi üzleti tervére** – az ügyvezető előterjesztésében

**Gáll Attila polgármester**

Elmondta, hogy az ügyvezető megküldte a testület részére az üzleti terv tervezetét. Átadta a szót Németh Jánosnak.

**Németh János ISZKOM KFT ügyvezető**

Elmondta, hogy a tavalyi évhez képest próbálta kikalkulálni a bevételeket és a költségeket, hozzátette, hogy a jövő év nyarától a kastély üzemeltetésével nem tud számolni, mert a szerződés lejár és ez nagy kiesést fog jelenteni. Törekednek az új vagyonkezelővel, a Forsterrel egy hasonló szerződés megkötésére. Röviden elmondta, hogy az idei év nyereséges volt a Kft részéről. Elmondta továbbá, hogy jövő évre tervezik önerőből felépíteni a Kossuth utcai telephelyet.

**Gáll Attila polgármester**

Megköszönte az ügyvezető úr munkáját és javasolta a beszámoló elfogadását.

*A képviselő-testület 6* ***igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**173/2014 (XII.17.) önkormányzati határozata**

*az ISZKOM Kft. 2015. évi üzleti tervéről*

**Iszkaszentgyörgy Község Önkormányzat Képviselő-testülete alapítói jogkörében eljárva, mint az ISZKOM Kft. egyszemélyi tulajdonosa, a Társaság 2015. évi üzleti tervét az alábbiak szerint fogadja el:**

**- Tervezett nettó bevétel: 21.600.000.-Ft**

**- Tervezett nettó költség: 20.893.000.-Ft**

**- Tervezett nyereség: 707.000.-Ft**

**------------------------**

**3./ Javaslat az önkormányzat képviselő-testülete 2015. évi munkatervére** – a polgármester előterjesztésében

**Gáll Attila polgármester**

Elmondta, hogy a napirend kiküldésre került, tájékoztatta a testületet, hogy a törvény 6 kötelező ülést ír elő, de átlagosan 20 szokott lenni éves szinten. Felolvasta a munkaterv pontjait.

*A képviselő-testület 6* ***igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**174/2014 (XII.17.) önkormányzati határozata**

*az önkormányzat képviselő-testülete 2015. évi munkaterve ügyében*

**Iszkaszentgyörgy Község Önkormányzat Képviselő-testülete megtárgyalta és a határozat melléklete szerint elfogadta az önkormányzat 2015. évi munkatervét.**

**------------------------**

**4./ Javaslat a teljesítménykövetelményekkel összefüggő célok meghatározására** – a jegyző előterjesztésében

**Gáll Attila polgármester**

Átadta a szót jegyzőasszonynak.

**Parajdi Cecília jegyző**

Elmondta, hogy minden évben az adott pontok alapján értékelik a hivatal dolgozóit. Javasolta az előterjesztés szerint a napirend elfogadását.

*A képviselő-testület 6* ***igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**175/2014 (XII.17.) önkormányzati határozata**

*a teljesítménykövetelményekkel összefüggő célok meghatározása ügyében*

**Iszkaszentgyörgy Községi Önkormányzat Képviselő-testülete – a Kttv. 130. §-a alapján eljárva – az Iszkaszentgyörgyi Közös Önkormányzati Hivatal állományában lévő köztisztviselők 2015. évi teljesítményértékelésének alapját képező kiemelt célokat a következőkben határozza meg:**

1. **Alapvető célkitűzés a település jövőképének és a helyi lakosság életkörülményeinek tudatos alakítása, valamint ehhez a források, eszközök és lehetőségek felmérése.**

**2.        A testületi ülések, az aktuális rendeleti szabályozások és határozati döntések tervezeteinek jogszerű előkészítése, az eldöntésre váró kérdésekben a testületek széles körű informálása, a szükséges egyeztetések, véleményeztetések lefolytatása, valamint ehhez kapcsolódóan az érintett civil szervezetek véleményének kikérése.**

**3.        Iszkaszentgyörgyi Közös Önkormányzati Hivatal honlapján hiteles, naprakész információk megjelentetése.**

**4.        Az ügyfelek előzékeny és kulturált kiszolgálása, a lakosság ügyeinek, határidőn belüli, minél gyorsabb, célszerű és jogszerű intézése, a helyi közigazgatás területén a szolgáltató és polgárbarát igazgatási jelleg erősítése.**

**5.        A megelőző ügyintézés, a helyszíni, feltáró, ellenőrző, felderítő munka előtérbe helyezése, különösen a szociálpolitika, a gyermek- és családvédelem, a rászorultakról való gondoskodásterén.**

**6.     A meghozott döntések és intézkedések határidőben való végrehajtása, az előírt jogok és kötelezettségek döntésnek megfelelő érvényre juttatása.**

**7.     Az önkormányzatiság anyagi hátterének erősítése és ehhez a bevételnövelés lehetőségeinek kihasználása, az önkormányzati alapfeladat-ellátás költségtakarékos, biztonságos működtetésének igénye mellett a különböző forrásokból igényelhető működési és fejlesztési célú, kiemelten az Európai Uniós támogatások megpályázása, illetve a pályázatok színvonalas előkészítése, az elnyert támogatások szabályszerű felhasználásának és elszámolásának elősegítése.**

**8.     A helyi önkormányzat és intézményei biztonságos működőképességének folyamatos fenntartása, ennek érdekében a szigorú szükséglet szintjén az ésszerű takarékos gazdálkodás követelményeinek betartása, a jóváhagyott költségvetésnek megfelelő hatékony pénzfelhasználás biztosítása.**

**9.     Az önkormányzati vagyonnal való eredményes gazdálkodás megvalósítása.**

**10.     Az intézményekkel kapcsolatos hivatali koordinatív szervező és ellenőrző munka jogszabályi követelményeknek megfelelő, hatékony ellátása.**

**11.     Az önkormányzat és intézményei éves költségvetésének tervszerinti végrehajtása, a 2015. évi költségvetési javaslat, gazdasági program és költségvetés tervezetének megalapozott és körültekintő összeállítása.**

**12. A kintlévőségek behajtására a szükséges intézkedések megtétele.**

1. **A közös hivatal minőségirányítási rendszerének szabályszerű működtetése.**

**14. Az esetlegesen kitűzésre kerülő választás (ok), népszavazás lebonyolításának, a közös hivatal ezzel kapcsolatos feladatainak jól szervezett, szakszerű végrehajtása.**

**------------------------**

**5./ Javaslat az önkormányzat 2015. évi belső ellenőrzési tervére** – a jegyző előterjesztésében

**Parajdi Cecília jegyző**

Tájékoztatta a testület tagjait, hogy december 31-ig el kell fogadni a belső ellenőrzési tervet. Hozzátette, hogy a megbízott belső ellenőrrel részletesen megbeszélték a feladatot és javasolta a kiküldött előterjesztés szerint elfogadni a 2015. évi belső ellenőrzési tervet.

**Gáll Attila polgármester**

Elmondta, hogy a belső ellenőrzési feladatot korábban a kistérség keretében látták el, de a tavalyi év óta ezt a feladatot önállóan oldják meg: külső személy, megbízás alapján végzi a belső ellenőri munkát, ezzel is segíti a pénzügy munkáját és olcsóbb ez, mint kistérségi keretek között.

*A képviselő-testület 6* ***igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**176/2014 (XII.17.) önkormányzati határozata**

*a 2015. évi belső ellenőrzési tervéről*

**Iszkaszentgyörgy Község Önkormányzat Képviselő-testülete megtárgyalta a 2015. évre vonatkozó belső ellenőrzési terv javaslatát, amelyet az abban foglalt ellenőrzésekkel - a határozat melléklete szerint - elfogad.**

**------------------------**

**6./ Javaslat 2014. december 31. napjára igazgatási szünet elfogadására** – a jegyző előterjesztésében

**Parajdi Cecília jegyző**

Elmondta, hogy december 31-e munkanap, viszont van lehetőség arra, hogy a képviselő-testület erre a napra igazgatási szünetet rendeljen el, ekkor minden dolgozó szabadságot kap, csak ügyeletet tartanak. Javasolta az igazgatási szünet elrendelését.

**Kadlecsik Gabriella képviselő**

Támogatja.

**Ampli Ferenc alpolgármester**

Támogatja és javasolta kifüggesztésre az ünnepi nyitvatartási rendet is.

**Gáll Attila polgármester**

Javasolta a napirendi pont elfogadását és elmondta, hogy az ünnepi ügyfélfogadási rend kifüggesztésre kerül.

*A képviselő-testület 6* ***igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**177/2014 (XII.17.) önkormányzati határozata**

*az igazgatási szünet elfogadásáról*

**Iszkaszentgyörgy Község Önkormányzat Képviselő-testülete egyetért az Iszkaszentgyörgyi Közös Önkormányzati Hivatalban 2014. december 31. napján igazgatási szünet elrendelésével.**

**A képviselő-testület felkéri a jegyzőt az igazgatási szünet közzétételére.**

**Felelős: jegyző**

**Határidő: azonnal.**

**------------------------**

**7./ Javaslat az „A BAKONYÉRT” Vidékfejlesztési Akciócsoport Egyesülethez való csatlakozásról** – a polgármester előterjesztésében.

**Gáll Attila polgármester**

Elmondta, hogy a napirenddel kapcsolatos előterjesztés kiküldésre került. Tájékoztatta a képviselő-testületet arról, hogy a megye környékbeli, bakonyi és vértesi településeivel közösen létrehozott „Ezer Jó” Egyesület nem tud akciócsoportként működni. Az Államtitkárság lehetőséget ad arra ismét, hogy az egyesületek a megyehatárokon is átnyúljanak és emiatt az „Ezer Jó” Egyesületbe tömörült települések mintegy fele már döntött is arról, hogy a korábbi akciócsoportban kívánja folytatni a vidékfejlesztést. Emiatt nincs létjogosultsága az új egyesületnek: Az a választási lehetőség van, hogy visszamegyünk a „Sárvíz” akciócsoporthoz, vagy a környékbeli, szomszédos településekkel együtt csatlakozunk a zirci székhelyű „A Bakonyért” egyesülethez, amelyben azok korábban voltak. Moha és Bakonykúti került még ilyen helyzetbe, mint mi. Ő látta, hogy hogyan dolgoznak az „A Bakonyért” egyesületben, véleménye szerint jól, ezért javasolja a csatalakozást. Moha és Bakonykúti is megy „A Bakonyért” egyesületbe.

Tóth Károly képviselő megérkezett az ülésre.

*A képviselő-testület 7* ***igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**178/2014 (XII.17.) önkormányzati határozata**

*az „A BAKONYÉRT” Vidékfejlesztési Akciócsoport Egyesülethez való csatlakozásról*

**Iszkaszentgyörgy Községi Önkormányzat Képviselő-testülete kijelenti, hogy Iszkaszentgyörgy Község Önkormányzata az „A BAKONYÉRT” Vidékfejlesztési Akciócsoport Egyesület (továbbiakban: Egyesület) Alapszabályát megismerte, az Egyesület küldetésével és célkitűzéseivel egyetért, az Egyesület Alapszabályát és a közgyűlés határozatait magára nézve kötelezőnek fogadja el, vállalja az egyesületi célok megvalósítása érdekében történő közreműködést, ezért tagként csatlakozni kíván az Egyesülethez.**

**A képviselő-testület vállalja, hogy a tagsággal járó éves tagdíj összegét, évi 30.000 Ft-ot az Egyesület bankszámlájára befizeti.**

**A képviselő-testület felhatalmazza a polgármestert, hogy az Egyesületben az Önkormányzatot képviselje és a tagsággal összefüggő dokumentumokat, nyilatkozatokat aláírja, valamint az éves tagdíj Egyesület részére történő megfizetéséről gondoskodjon.**

**Határidő: azonnal, illetve folyamatos**

**Felelős: Gáll Attila polgármester**

**------------------------**

**8./ Egyebek.**

**A./ Javaslat az IKSZE részére kamatmentes kölcsön biztosítására –** a polgármester előterjesztésében

**Gáll Attila polgármester**

Elmondta, hogy az IKSZE kérelme minden testületi tag részére kiosztásra került. Röviden összefoglalta, hogy a tájház felújításával kapcsolatos pályázat fizetési feltételeihez szükséges részükre ez az összeg. Amit visszafizetnének előre láthatóan április közepén. Javasolta a 8 950 000 Ft kamatmentes kölcsön adását az egyesület részére, hiszen az épület is az önkormányzat tulajdonában van.

**Ampli Ferenc polgármester**

Elfogadásra javasolta ő is a kölcsön biztosítását, hozzátette, hogy köszönetet érdemel Gula Miklós és segítői, hogy ilyen szépen rendbe tették az önkormányzat tulajdonát és büszke lehet rá a falu.

*A képviselő-testület 7* ***igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**179/2014 (XII.17.) önkormányzati határozata**

*az IKSZE részére kamatmentes kölcsön biztosításáról*

Iszkaszentgyörgy Községi Önkormányzat Képviselő-testülete döntött arról, hogy az Iszkaszentgyörgyi Közművelődési és Szabadidősport Egyesület részére (8043 Iszkaszentgyörgy, Rákóczi Ferenc u. 2., adószám: 18488113-2-07, elnök: Cseh Ildikó) 8.950.000.- Ft visszatérítendő, kamatmentes, célhoz kötött működési támogatást nyújt.

**A támogatás nyújtásának részletes feltételeit a határozathoz csatolt támogatási szerződés tartalmazza.**

**A képviselő-testület az önkormányzat 2014. évi költségvetéséből a 8.950.000.-**  **Ft támogatást biztosítja.**

**A támogatás kedvezményezettjének nevére, a támogatás céljára, összegére, továbbá a támogatási program megvalósítási helyére vonatkozó adatokat az önkormányzat közzéteszi a helyben szokásos módon az 1992. évi XXXVIII. törvény 15/A.§-ának megfelelően.**

**A képviselő-testület a határozathoz csatolt támogatási szerződésben foglaltakkal egyetért és felhatalmazza a polgármestert a mellékelt támogatási szerződés aláírására.**

---------------

Melléklet: a 179/2014. (XII.17.) határozathoz

Támogatási szerződés

Amely létrejött egyrészről **Iszkaszentgyörgy Községi Önkormányzat** (továbbiakban Önkormányzat), 8043, Iszkaszentgyörgy, Kossuth tér 1., képviseli: Gáll Attila polgármester, másrészről az **Iszkaszentgyörgyi Közművelődési és Szabadidősport Egyesület** (továbbiakban Támogatott) 8043 Iszkaszentgyörgy, Rákóczi Ferenc u. 2., adószám: 18488113-2-07, képviseli Cseh Ildikó elnök.

az alábbi feltételek szerint:

1.*A támogatás nyújtásának célja*: támogatott működési támogatása az általa elnyert –LEADER pály. az.:. 8566673085 számú, - utólagos finanszírozású pályázatban (továbbiakban: Pályázat) foglalt kötelezettségek részbeni teljesítéséhez.

2.A Kedvezményezett az önkormányzat 2014. évi költségvetéséből az 1. pontban meghatározott célra, 8.950.000.- Ft , azaz nyolcmillió-kilencszázötvenezer forint támogatásban részesül.

A támogatás visszafizetendő és az önkormányzat kamatmentesen nyújtja az e szerződésben foglalt feltételek megvalósulása esetén.

**3**. A 2. pontban foglalt támogatás kizárólag az 1. pontban szereplő pályázati projekt megvalósításához használható fel.

A pályázati projekt megnevezése: –LEADER pály. az.:. 8566673085 számú – az Iszkaszentgyörgy Rákóczi u. 7. sz. alatti, önkormányzati tulajdonú tájház kialakítása tárgyú pályázat keretében igénybe vehető támogatásra szól.

Az Önkormányzat az összesen 8.950.000.- Ft összegű támogatást egyösszegben utalja át:

a Támogatott számlájára (Támogatott bankszámlaszáma: 57800301-11000970) azzal a feltétellel, hogy a Támogatott az 1. pont szerinti projekt megvalósításáról szóló, teljesítés-igazolással ellátott részszámlá(ka)t a polgármesternek előzetesen bemutatja.

A Támogatott vállalja, hogy a támogatási összegnek a Támogatott számlájára történő megérkezése napjától számított nyolc napon belül átutalja Iszkaszentgyörgy Községi Önkormányzat költségvetési számlájára, bankszámlaszám: 11736006-15362876.

4. A támogatás felhasználásának figyelemmel kísérése érdekében a Támogatott köteles az önkormányzatot folyamatosan tájékoztatni a támogatás felhasználásáról, a pályázati projekt előrehaladásáról.

Az Önkormányzat jogosult a támogatás felhasználását ellenőrizni, ennek során a Támogatottól az ellenőrzéshez szükséges adatokat, bizonylatokat bekérni. A Támogatott hozzájárul ahhoz, hogy az Önkormányzat betekintést nyerjen teljes körű pénzügyi elszámolásába.

**5./**Az IKSZE **mint támogatott vállalja**, hogy a fent megnevezett projektet megvalósítja.

**6.** **Amennyiben** az egyesület az Iszkaszentgyörgyi Községi Önkormányzattól megigényelt és átutalt összeget 8 napon túl **nem fizeti vissza** az önkormányzat költségvetési számlájára, a támogatás teljes egészében azonnal visszavonásra kerül.

Amennyiben a Támogatott a támogatási összeget nem az 1. pontban foglalt célra használja fel, illetve a projekt nem a Pályázatnak megfelelően kerül kivitelezésre, és emiatt a pályázati pénzeszköz lehívása meghiúsul, a támogatás teljes egészében azonnal visszavonásra kerül.

7.A pályázati projekt megvalósítása, illetve a pályázati elszámolást követő 8 napon belül a Támogatott **köteles** a Projekt megvalósulásáról és a támogatási összeg felhasználásáról az önkormányzat felé írásban **elszámolni,** amit a képviselő-testületnek el kell fogadnia.

**8.**Támogatott tudomásul veszi, hogy amennyiben a támogatás a 8. pontban felsorolt okok miatt azonnal visszavonásra kerül, vagy az önkormányzat felé írásban nem számol el a támogatási összeg felhasználásáról, a további önkormányzati támogatásokból 5 évig kizárja magát.

**9.**Jelen szerződésben nem szabályozott kérdésekben a Ptk.-ban foglaltak az irányadók.

A megállapodást a felek átolvasás után jóváhagyólag aláírják.

**------------------------**

**B./ Javaslat az IKSZT homlokzat szigetelés árajánlata ügyében** – a polgármester előterjesztésében

**Gáll Attila polgármester**

Elmondta, hogy a napirendet az előző ülésen már megtárgyalta a testület. A szigetelési munkálatokat még az idei évben elkezdenék. Javasolta az ISZKOM KFT 1 235 456 Ft-os árajánlatát elfogadásra.

*A képviselő-testület 7* ***igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**180/2014 (XII.17.) önkormányzati határozata**

*az IKSZT homlokzat szigetelés árajánlata ügyében*

**Iszkaszentgyörgy Község Önkormányzat Képviselő-testülete az IKSZT épület szigetelési munkáira bekért árajánlatok alapján az ISZKOM Kft-t bízza meg az árajánlatában vállalt 927.800.-Ft+ÁFA, összesen: 1.235.456 .- Ft vállalási árért.**

**A képviselő-testület felhatalmazza a polgármestert a vállalkozói szerződés aláírására.**

**------------------------**

**C./ Javaslat az IKSZT nyílászáró cseréje ügyében** - a polgármester előterjesztésében

**Gáll Attila polgármester**

Elmondta, hogy a napirenddel kapcsolatos árajánlatok beérkeztek, ismertette őket részletesen.

**Ampli Ferenc alpolgármester**

Véleménye szerint célszerűbb lenne az északi falra műanyag nyílászárók beépítése, hiszen ezen az oldalon vannak leginkább kitéve az időjárásnak.

**Gáll Attila polgármester**

Elmondta, hogy az engedély a fa nyílászárók cseréjére szól, de utánanéz, hogy van-e lehetőség a módosításra. Ezeket figyelembe véve javasolta elfogadásra az Iszkom Kft 853. 064.- Ft összegű árajánlatát, ami a keleti és déli homlokzat nyílászáróira vonatkozik.

*A képviselő-testület 7* ***igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**181/2014 (XII.17.) önkormányzati határozata**

*az IKSZT nyílászáró cseréje ügyében*

**Iszkaszentgyörgy Község Önkormányzat Képviselő-testülete az IKSZT nyílászáró csere munkáira bekért árajánlatok alapján az ISZKOM Kft-t bízza meg az árajánlatában szereplő 5 db hőszigetelt ablak 55X55 BNY valamint 1 db bejárati üveges ajtó 135X210, és 2 db hőszigetelt ablak 165X155 KFNY-BNY cseréjére, összesen 853.064 .- Ft vállalási árért.**

**A képviselő-testület felhatalmazza a polgármestert a vállalkozói szerződés aláírására.**

**------------------------**

**D./ Javaslat a sportöltöző hőszigetelési munkájára** – a polgármester előterjesztésében

**Gáll Attila polgármester**

Tájékoztatta a testületet, hogy az előző ülésen felhatalmazást kapott a sportöltöző hőszigetelési munkák és nyílászáró cserék árajánlatának bekérése utána megrendelte a munkát az árajánlatok alapján, a hőszigetelés ára 684 137 Ft, a nyílászárók ára 468 762 Ft összesen 1 152 899 Ft lesz, ami a Testület által rendelkezésre bocsátott 1,2 millió Ft-os keret alatt van.

A képviselő testület határozathozatal nélkül elfogadta a tájékoztatást.

**------------------------**

**E./ Tájékoztatás az előző időszakban történt eseményekről, intézkedésekről** – a polgármester előterjesztésében

**Gáll Attila polgármester**

Tájékoztatta a képviselő testületet, hogy a közös hivatal és az óvoda dolgozói részére kiosztásra kerültek jutalmak és engedélyezte az önkormányzat dolgozói részére is a jutalmazást.

Elmondta, hogy az ISZKOM Kft ügyvezetőjének a jutalmazását a testületnek kell eldönteni, javasolta a jutalom megállapítását bruttó 200 000 Ft-ban.

**Ampli Ferenc alpolgármester**

Egyetértett a jutalmazással, hozzátette, hogy Németh János megérdemli, hiszen sokat dolgozott érte.

*A képviselő-testület 7* ***igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**182/2014 (XII.17.) önkormányzati határozata**

*az ISZKOM Kft ügyvezetőjének jutalmazás ügyében*

**Iszkaszentgyörgy Község Önkormányzat Képviselő-testülete, mint az ISZKOM Kft. egyszemélyes tulajdonosa a Kft. ügyvezetője részére a 2014. évi munkájának értékelése alapján bruttó 200.000.-Ft jutalom kifizetését engedélyezi.**

**------------------------**

Mivel több hozzászólás nem volt, a polgármester az ülést bezárta.

K. m. f.

**Gáll Attila Parajdi Cecília**

**polgármester jegyző**